รองนายกฯ อนุทิน เผยการใช้ ATK ตรวจนักท่องเที่ยวจะเริ่มหลัง 16 ธ.ค.นี้ พร้อมยืนยันเข้าร่วมประชุม WHO ที่ประเทศสวิตเซอร์แลนด์แน่นอน
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวภายหลังการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019(ศบค.) ว่า ในเรื่องของการเสนอต่อที่ประชุม ศบค.ในการผ่อนคลายมาตรการตรวจค้นหาเชื้อโควิด-19 สำหรับนักท่องเที่ยวที่เดินทางเข้ามายังประเทศไทย จากวิธี RT-PCR เป็น ATK นั้นว่าจะรอให้เลยวันที่ 16 ธ.ค.64 ไปก่อน เพื่อเตรียมความพร้อมในด้านต่าง ๆ ยืนยันว่ามาตรการผ่อนคลายเพื่ออำนวยความสะดวกนักท่องเที่ยวนั้น ต้องคำนึงถึงความปลอดภัยของประชาชนคนไทยเป็นหลัก โดยในส่วนของการผ่อนคลายให้ขายเครื่องดื่มแอลกฮอลในสถานบริการต่างๆ นั้นมองว่าขณะนี้ยังต้องงดเอาไว้ก่อนซึ่งขอประเมินสถานการณ์ไปต่อจนถึงสิ้นปี 2564 ถึงจะพิจารณาว่าควรจะอนุญาตหรือไม่        รองนายกฯ และ รมว.สธ.ยังกล่าวอีกว่าในส่วนขอบการประชุมองค์การอนามัยโลก(WHO) ที่ สวิตเซอร์แลนด์นั้น ยืนยันว่าตนเองจะเดินทางไปร่วมประชุม โดยจะทำการฉีดวัคซีนตามข้อกำหนดของประเทศปลายทาง โดยยืนยันว่าแต่ละประเทศมีกติการการรับรองวัคซีนไม่เหมือนกันซึางเหตุการณ์นี้ไม่ใช่การด้อยค่าวัคซีนซิโนแวคที่ตนเองฉีดอย่างแต่นอน        นอกจากนี้ รองนายกฯ อนุทิน ในฐานะหัวหน้าพรรคภูมิใจไทย กล่าวถึงงานเลี้ยงพรรคร่วมรัฐบาล ที่จะจัดขึ้นในวันที่ 26 พ.ย.นี้ ว่าตนเองได้ตอบรับคำเชิญโดยตรงจาก พล.อ.ประวิตร วงษ์สุวรรณ รองนายกฯ ในฐานะหัวหน้าพรรคพลังประชารัฐ ซึ่งในข่วงเวลาดังกล่าวแม้ว่าตนเองติดจะภาระกิจในการประชุมที่สวิตเซอร์แลนด์ แต่ยืนยันว่าสมาชิกของพรรคจะเข้าร่วมงานแน่นอน ซึ่งทางพรรคไม่มีเรื่องอะไรที่ติดค้างที่จะต้องนำไปพูดคุยในวันดังกล่าวเพียงแต่จะไปพบปะพูดคุยกันในฐานะพรรคร่วมรัฐบาล ที่ไม่ได้จัดงานในลักษณะนี้มาซักระยะหนึ่งแล้ว